1Oih sudaro-sudaro, indak paralu doh kami mambuwek surek kaba-ke angkau, tantang pabilo wakatunyo nan tapek sagalo parkaro tu ka tajadi. 2Dek karano, angkau sandiri lah cu-kuik tawu tantang parkaro itu, baraso Ari kadatangan Tuhan tu, ka tibo iba-raik bakcando urang maliang nan da-tang di tangah malam. 3Jikok urang bi bakato, ”Sagalo sasuatunyo indak baa-baa, sarato indak ado doh masa-lah, ” mako, pado wakatu itulah jo sa-caro nan mandabok, urang-urang tu ka ditimpo dek kabinasoan, sarato indak surang juwo doh nan ka ta-inda. Kaja-dian tu ka tajadi jo sacaro nan manda-bok, ibaraik raso sakik nan dirasokan dek urang padusi nan manganduang, kutiko ka malayiekan anak. 4Tapi, nan angkau indak doh urang nan iduik di nan kalam, sainggo ari tu mambu-wek angkau bi takajuik, ibaraik bak-cando urang nan kadatangan urang maliang. 5Angkau kasadonyo adolah urang nan iduik di nan tarang; angkau tamasuak urang siang, nan tarang. Ki-to indak doh urang nan iduik di nan kalam, atau nan tamasuak urang ma-lam nan kalam. 6Dek karano itu, kito indak buliah doh lalok-lalok sajo, bak-cando urang nan lain. Kito musti ba-jago-jago, sarato pikieran kito musti tarang. 7Pado malam ari urang bi la-lok, sarato di malam ari pulo urang manjadi mabuak. 8Tapi, kito ko ado-lah urang-urang nan tamasuak urang siang nan tarang; dek karano itu, pi-kieran kito musti tarang. Kito musti tatauk ba-iman kabake Tuhan, sarato mangasiahi urang-urang nan lain, sa-rato ba-arok jo sacaro yakin, baraso Allah ka manyalamaikkan kito. Itulah sinjato nan malinduangi kito dalam pa-juwangan malawan nan kalam. 9Allah mamiliah kito indak doh untuak di-ukun, tapi, untuak disalamaikkan ma-lalui Tuhan kito Isa Almasih. 10Baliau mati untuak kito, supayo pado waka-tu Baliau datang isuak — antah kito la-yi iduik juwo lai, antah kito lah mati — kito dapek iduik samo-samo jo Ba-liau. 11Dek karano itu, andaklah ang-kau tatauk samo-samo manasiyaik-i, sarato samo-samo manguwaikkan, sa-mo jo bakcando nan sadang angkau pa-buwek kiniko. 12Oih sudaro-sudaro, kami sabana mamintak, supayo angkau bi ma-arago-wi urang-urang nan bakarajo di tangah-tangah angkau; iyolah urang-urang nan lah dipiliah dek Tuhan, untuak nan ka mamimpin, sarato nan ka manasiyaik-i angkau. 13Pabuweklah urang-urang tu jo sacaro nan sa-aromaik-aromaiknyo, sarato jo cinto kasiah, dek karano ma-ngana apo nan lah dipabuwek dek inyo tu. Tatauklah iduik saiyo sakato. 14Kami mamintak pulo sudaro-su-daro, agiah tawulah jo sacaro elok urang nan indak namuah bakarajo; taguahkan ati urang nan takuik; to-longlah urang nan paralu ditolong, sarato saba-lah taradok kasadonyo urang. 15Jago-ilah, supayo jan ado urang mambaleh nan jahek, jo nan jahek. Ba-usawolah taruih untuak ba-buwek nan elok, antaro sasamo ang-kau, sarato kabake sadonyo urang. 16Andaklah angkau tatauk bi ba-sukocito, 17sarato tatauklah badowa. 18Dalam sagalo ka-adaan, andaklah angkau basyukur, dek karano, itulah nan di-inginkan dek Allah dari ang-kau, sabagai urang nan iduik basatu jo Isa Almasih. 19Janlah dipadamkan Roh Allah. 20Janlah ma-anggauk remeh barito-barito nan dibarikan dek Roh Allah. 21Sagalo sasuatu musti di-uji, sara-to nama nan elok musti di-ikuik-i. 22Jauah-ilah sagalo rupo karajo nan jahek. 23Mudah-mudahan, Allah sandiri nan mambarikan kito tanang santo-so, sarato manjadikan angkau urang nan sabana-bana iduik sangajo un-tuak Allah. Mudah-mudahan, Allah manjago tubuah angkau kaciyek-an-nyo, biya roh, biya jiwa, atau pun tubuah angkau, sainggo indak ado caceknyo, pado wakatu Tuhan kito Isa Almasih tibo isuak. 24Allah, nan lah mamanggie angkau, ka mampa-buwek sagalo parkaro tu, dek kara-no Baliau indak barubah ati. 25Oih sudaro-sudaro, dowakanlah kami! 26Basalam-salaman jo sacaro nan areklah angkau kasadonyo, sabagai sudaro nan sasamo Kristen 27Ateh namo kuwaso Tuhan, ambo sabana mamintak, supayo angkau mambacokan surek ko kabake sadonyo sudaro nan sa-iman. 28Mudah-mudahan, Tuhan kito Isa Almasih, mambarakaik-i ang-kau. Salam aromaik dari kami, Paulus
min_Latn